kardosdrur/scandi-wiki huggingface dataset:
Nicole Richie

Nicole Camille Richie (født 21. september 1981) er en amerikansk TV-personlighed, modedesigner, forfatter og skuespiller.

Liv og karriere 
Hun er adoptivdatter af kunstneren og popstjernen Lionel Richie og Brenda Harvey-Richie.

I 2003 blev Nicole Richie kendt for reality-showet The Simple Life, sammen med barndomsveninden Paris Hilton. Nicole fik efterfølgende stor opmærksomhed i medierne pga. hendes voldsomme vægttab, og blev bl.a. beskyldt for at lide af anoreksi.

I 2005 udgav Nicole Richie en semi-selvbiografisk roman, "The Truth About Diamonds". I 2010 udgav hun hendes anden roman, "Priceless".

I 2008 lancerede Nicole sin smykkekollektion, "House of Harlow 1960". I 2009 designede hun en kollektion med ventetøj for firmaet "A Pea in the Pod". I 2010 lancerede hun sin egen tøjkollektion, "Winter Kate".

Privatliv 
Nicole har dannet par med Good Charlotte-forsangeren Joel Madden siden 2006 og blev gift i 2010. De har to børn; en datter født i 2008 og en søn født i 2009.

Hun har været arresteret tre gange for besiddelse af heroin, spirituskørsel, samt at køre med inddraget kørekort.

Referencer

Eksterne henvisninger 

 

Skuespillere fra USA
Simulator (forlystelse)

En simulator er en maskine, som man sidder indeni. Den skaber effekten/følelsen af at være i en bevægende genstand. F.eks. kan en rutschebane simuleres ved at bruge en projektionsskærm foran sæderne, man sidder i. Hele rummet styres og flyttes rundt hydraulisk. Dette skaber en falsk tyngdekraft. Rummet kan også både rotere, rulle og blive kastet. Denne kombination narrer hjernen til at tro, at kroppen befinder sig på et flyvende eller kørende objekter, som i virkeligheden står fast. Denne erfaring kan resultere i køresyge.

Forlystelser
Supreme Headquarters Allied Powers Europe

Supreme Headquarters Allied Powers Europe (SHAPE) er NATO's centrale militære kommando, der ligger i Casteau, nord for byen Mons i Belgien.

Tidligere var SHAPE hovedkvarter for de operationelle styrker i europa, men fra 2003 blev SHAPE hovedkvarter for alle NATO operationer på verdensplan. SHAPE beholdt sit traditionelle navn der med den geografiske reference til europa, på trods af det udvidede ansvarsområde. Lederen af SHAPE kaldes også stadig Supreme Allied Commander Europe (SACEUR), og positionen besættes stadig af en amerikansk firestjernet general.

NATO's politiske hovedkvarter ligger i Bruxelles ca. 80 km fra SHAPE.

Noter 

NATO
Etableret i 1951
Narnia (flertydig)

Narnia henviser til flere artikler:
 Narnia (verden) – en eventyrverden i bogserie af C.S. Lewis
 Narnia-fortællingerne – bogserie af C.S. Lewis
 Troldmandens nevø – Beretningen om skabelsen af Narnia
 Løven, heksen og garderobeskabet – Pevensie børnenes første eventyrer i Narnia
 Hesten og Drengen – Bree og Shastas flugt
 Prins Caspian – Prins Caspians vej til tronen
 Morgenvandrerens rejse – Rejsen til den anden side af verdens ende
 Sølvstolen – Jagten på den forsvundne prins Rilian
 Det sidste slag – Narnias undergang

 Filmene om Narnia – filmatiseringerne af bøgerne om Narnia
 Løven, heksen og garderobeskabet – Film fra 2005
 Prins Caspian – Film fra 2008
 Morgenvandrerens rejse – film fra 2010
 Troldmandens nevø – muligt kommende film, tidligere sat til 2013
 Sølvstolen – kommende film, tidligere sat til 2015
Martin Buch

Martin Buch (født 4. november 1968) er en dansk skuespiller. Han er student fra Gladsaxe Gymnasium, og er senere blevet uddannet på skuespillerskolen ved Aarhus Teater i 1996. Han har gennem sin karriere mest medvirket i opsættelser på Københavnske teatre, blandt andet Hippodromen, hvor han spillede med i Anne Franks dagbog, Mammut Teatret, hvor han spillede med i Hånd i hånd og Grønnegårds Teatret, hvor han spillede med i Absolut Holberg i 2000. Samt han spillede med i Don Juan og Brødrene Karamazov, med Thure Lindhardt i hovedrollen, på Det Kongelige Teater.

Martin Buch har desuden været med til at lave radioprogrammet Rytteriet på DR's P2.
Martin Buch oprettede i 2003 Teatret Marianne sammen med Rasmus Botoft. Han er også kendt fra diverse satireshows, bl.a. som snobben Fritz på den kridhvide sejlbåd.

Udover film og tv-serier har han også i TV3 underholdningsprogrammet Gu' Ske Lov Du Kom, hvor han optrådte to gange. Han vandt første gang over stand-up komikeren Omar Marzouk, filminstruktøren Charlotte Sachs Bostrup og skuespillerværten Dina Al-Erhayem, men tabte i anden omgang til Pernille Højmark. Han var også vært sammen med Rasmus Botoft på Robert-prisuddelingen i 2007, hvor de begge holdt sig i rollerne som to gamle mænd.

Udvalgt filmografi

Film 
 Bornholms stemme (1999)
 Fukssvansen (2001)
 Monas Verden (2001)
 Små ulykker (2002)
 Der er en yndig mand (2002)
 Se til venstre, der er en svensker (2003)
 Den Rette Ånd (2005)
 Anja og Viktor 4 - Brændende kærlighed (2007)
 Hævnen (2010)
 Alle for to (2013)
 Tordenskiold (2016)
 Swinger (2016)
 Julemandens datter (2018)
 Mødregruppen (2018)

Tv-serier 
 Mit liv som Bent (2001)
 Jesus & Josefine (2003)
 Krøniken (2003)
 Er du skidt, skat? (2004)
 Normalerweize (2004)
 Mikkel og Guldkortet (2008)
 Rytteriet (2010)
 Limbo (2012)
 Badehotellet (2013 - 2014)
 Bankerot (2014-2015)

 Animationsfilm 
 Phineas og Ferb (2008)
 Drømmebyggerne'' (2020)

Eksterne henvisninger 
 

Skuespillere fra Danmark
Ansatte i DR
Personer i Kraks Blå Bog
[[Kategori:Personer fra Kongens Lyngby][]
Stiften

Stiften refererer til en af de tre Stiftstidender:

 Fyens Stiftstidende
 Nordjyske Stiftstidende
 Århus Stiftstidende
Farshad Kholghi

Farshad Kholghi (født 17. maj 1971 i Iran) er en dansk-iransk debattør, skuespiller og foredragsholder.

Han flygtede i 1984 da han var 13 år, sammen med sin bahaifamilie  fra Iran til Danmark. Noget han ofte på TV og i skrevne artikler gør opmærksom på. I Danmark er han en meget benyttet foredragsholder og er kendt for de humoristiske og inspirerende fortællinger. Farshad Kholghi har medvirket i flere teaterstykker, revyer og shows og er fast medlem af comedy-gruppen "Pejseshowet". I 2015 debuterede han i selskab med Gordon Kennedy, Joachim Knop og Mikkel Schrøder Uldal med et nyt musikalsk comedy-show "Den nøgne sandhed" om mænd over 40, parforhold, sex og inkontinens. Derudover har han blandt andet medvirket i en række kendte film som for eksempel Nordkraft og Pizza King  og i tv-satireprogrammer som OPS og Yallahrup Færgeby.

Farshad Kholghi har med artikler i blandt andet metroXpress  og Berlingske Tidende deltaget i den offentlige debat om især islam og integration. Han har skrevet bogen "Verden er ét land" (2007), som handler om opvæksten i Iran, flugten til Danmark og hans egne oplevelser omkring integration i et nyt land. Han har også skrevet den tragikomiske faktionsbog "Tre gange dagligt mod depression" (2011), om kærlighed, sex og angst. Farshad skrev i flere år indlæg i Jyllands-Posten, den såkaldte "Stikpillen", hvor han skrev en satirisk, provokerende kort tekst med aktuelle samfundsrelevante vendepunkter.

Filmografi

Film 
 Antenneforeningen (1999) - Khalid
 Pizza King (1999) - Tuzu
 Trækfugle (2001) - Plejer
 Polle fiction (2002) - Ali
 Bertram og Co. (2002) - Araber
 Hannah Wolfe (2004)
 Solkongen (2005) - Janis
 Nordkraft (2005) - Hossein

Tv 
 Skjulte spor (2000-2001) - Amin
 Hotellet (2000-2002) - Børnelægen
 Nikolaj og Julie (2002-2003) - Arya
 Forsvar (2003-2004) - Osman Osman
 Ørnen (2004-2006) - Narkoselæge
 Forbrydelsen (2007) - Rama
 Yallahrup Færgeby (2007) - Abu Babu
 Bedrag (2016-2019) - Daniel

Noter

Se også 
 The Loyal Shakespeare Company

Kilder og henvisninger 
 
 Bistandsmentalitet – metroXpress 
 
 http://www.farshadkholghi.dk/ 

Skuespillere fra Danmark
Debattører fra Danmark
Personer i Kraks Blå Bog
Personer fra Teheran
Brønnøy

Brønnøy er en bykommune på Helgeland i Nordland fylke i Norge. Den grænser i nord til Vega og Vevelstad, i øst til Vefsn og Grane, og i syd til Bindal og Sømna. Kommunecenteret er byen Brønnøysund. Et andet center er Hommelstø i Velfjorden.

Kommunen har gode kommunikationer med moderne flyveplads (Brønnøysund Lufthavn, Brønnøy) og daglige anløb af Hurtigruten. Tosenvegen sikrer færgefri vejforbindelse til Europavej 6. Kystrigsvejen passerer gennem kommunen.

Geografi 
Brønnøy har en rig og varieret natur, fra øriget i vest via frodige bygder til højfjeldet i øst. I sydvest ligger det berømte fjeld Torghatten som er kommunens mest kendte landemærke. Verdens nordligste naturligt forekommende lindeskov vokser i Brønnøy, og det er boreal regnskov i Grønlidalen naturreservat.

 Eidevatnet

Historie 
Brønnøy fik sin nuværende størrelse i 1977, da Sømna blev skilt ud som selvstændig kommune.

Personer fra Brønnøy

 Hans Rosing († 1699), biskop over Akershus stiftamt
 Kyrre Grepp († 1922), politiker, formand i Arbeiderpartiet
 Harald Warholm († 1967), politiker, stortingsmand
 Skule Storheill († 1992), søofficer og viceadmiral
 Harald Øveraas † 2014), leder af Norsk Arbeidsmandsforbund
 Dag Skogheim († 2015), forfatter og kulturarbejder
 Åshild Hauan, politiker, stortingsrepræsentant, fylkesmand († 2017)
 Eirin Sund (1967-), politiker, stortingsrepræsentant

Kilder og henvisninger 

 Brønnøyguiden 
 SSB faktainfomation om Brønnøy 
 Kultur i Brønnøy på kart fra Kulturnett.no

Kommuner i Nordland
John Foster Dulles

John Foster Dulles (født 25. februar 1888, død 24. maj 1959) var USA's udenrigsminister under præsident Dwight D. Eisenhower fra 1953 til 1959. Han var en markant person under den kolde krig og talte for en aggressiv politik mod kommunisme i hele verden. Han støttede Frankrig i dets kamp mod Vieth Minh i den 1. indokinesiske krig. Han blev kendt for at nægte at give den kinesiske udenrigsminister Zhou Enlai hånden ved Geneve Konferencen i 1954.

Både hans bedstefar, John W. Foster, og hans onkel, Robert Lansing, havde været udenrigsministre før ham. Han var også storebror til Allen Welsh Dulles, som var direktør for CIA under Eisenhower.

Virke som udenrigsminister 

Som udenrigsminister brugte Dulles meget tid på at opbygge NATO som en del af sin strategi om at kontrollere den sovjetiske ekspansion ved at true med massiv gengældelse i tilfælde af krig. I 1950 var han med til at lave ANZUS traktaten, der var en alliance mellem USA, Australien og New Zealand. I marts 1953 bad han CIA udarbejde planer for at vælte Irans premierminister Mohammed Mossadeq. Dette ledte direkte til statskuppet via Operation Ajax, der støttede Mohammad Reza Pahlavi, shahen af Iran.

Dulles stod også bag den sydøstasiatiske traktatorganisation, SEATO, der blev skabt i 1954. Traktaten, der blev underskrevet af repræsentanter for USA, Australien, Storbritannien, Frankrig, New Zealand, Pakistan, Filippinerne og Thailand, var en forpligtelse til at stå sammen mod aggression. Samme år var han via sin bror, Allen Dulles, der sad i bestyrelsen i United Fruit Company, der var baseret i Guatemala, indblandet i den CIA operation Operation PBSUCCESS, der væltede Guatemalas demokratisk valgte regering under Jacobo Arbenz Guzman.

Dulles var en af pionererne mht politikken om gensidigt sikret ødelæggelse (engelsk: Mutually Assured Destruction (MAD)), og Brinkmanship. I en artikel i Life magazine definerede Dulles sin Brinkmanship politik: "evnen til at gå helt til grænsen uden at komme i krig er den nødvendige kunst." Hans kritikere mente, at han skadede relationerne med de kommunistiske lande og var med til at fremme den kolde krig.

Dulles fornærmede lederne af flere neutrale lande, da han i en tale 9. juni 1956 udtalte, at: "neutralitet er i stigende grad blevet forældet og, med undtagelse af meget exceptionelle omstændigheder, er det et amoralsk og kortsynet koncept." Dette var naturligvis en hentydning til det møde (Bandung-konferencen), som de alliancefrie lande havde holdt året før.

I 1956 var Dulles kraftigt imod den engelske og franske invasion af Suezkanalen i Egypten. Men i 1958 var han imod den egyptiske præsident Gamal Abdel Nasser og forhindrede, at denne modtog våben fra USA. Denne politik gav tilsyneladende bagslag, idet Sovjetunionen fik indflydelse i Mellemøsten.

Referencer

Eksterne henvisninger 

Udenrigsministre fra USA
Amerikanere i 1800-tallet
Amerikanere i 1900-tallet
Personer fra Washington D.C.
Peter Schønau Fog

Peter Schønau Fog (født 20. april 1971) er en dansk filminstruktør. Hans afgangsfilm fra Filmskolen var Lille Mænsk, der foregår på Fanø. Hans første spillefilm, Kunsten at græde i kor, efter Erling Jepsens roman med samme titel, havde premiere 27. april 2007 og blev stærkt rosende anmeldt. For denne film modtog han i 2007 Nordisk Råds Filmpris.

Filmografi 
 Du forsvinder (2017)
 Kunsten at græde i kor (2007)

Eksterne henvisninger 
 

Filminstruktører fra Danmark
Robertprisen for årets instruktør
Personer i Kraks Blå Bog
Tilværelsens ulidelige lethed

Tilværelsens ulidelige lethed () er en roman fra 1984 af den tjekkiske forfatter Milan Kundera.

Romanen handler om to kvinder, to mænd, en hund og deres liv i 1968 under Foråret i Prag. Romanen blev skrevet i 1982, men ikke udgivet før end i 1984 i en fransk oversættelse som L'Insoutenable légèreté de l'être. Året efter blev den udgivet i med den originale tjekkiske tekst.

Romanen blev 1988 filmatiseret af den amerikanske instruktør Philip Kaufman med Daniel Day-Lewis og Juliette Binoche i rollerne som Tomas og Tereza og udgivet under titlen Tilværelsens ulidelige lethed

Eksterne kilder og henvisninger 

Romaner fra Tjekkoslovakiet
John Schelde

John Schelde Larsen (født 18. august 1951 i Middelfart) er en dansk skuespiller. Han er søn af repræsentant Poul Erik Larsen og hustru Ellen Bitten Schelde Larsen af Brenderup på Fyn.

Han var medstifter af Bådteatret. I brede kredse kendt som Mads Skjerns svigersøn Mogens Lamborg i TV-serien Matador. Har været ansat på Jomfru Ane Teatret, hvor han bl.a. medvirkede i Lars Borbergs Forsvindingsnumre. Forlod scenen i 1989, hvor han flyttede til Pietrasanta i Italien. Her han siden har ernæret sig som importør af danske brændeovne.

Eksterne links 
 

Teaterskuespillere fra Danmark
Cand.public.

Cand.public. (latin: candidatus/candidata publicitatis) er en 2-årig kandidatuddannelse i journalistik. Uddannelsen udbydes i et samarbejde med Aarhus Universitet og Danmarks Journalisthøjskole, ligesom Syddansk Universitet i Odense udbyder den. Uddannelsen varer to år. 

Uddannelsen har to retninger – en, som er baseret på at de studerende har en bachelorgrad i journalistik, og en anden, som forudsætter en anden bacheloruddannelse, f.eks. i statskundskab eller historie.

Den engelske betegnelse for uddannelsen er Master of Arts in Journalism.

Kandidatgrader
Videregående uddannelser i Danmark
Kandidater
Journalistik
Satrup

Satrup er en landsby beliggende cirka 15 kilometer sydøst for Flensborg i landskabet Angel i Sydslesvig. Administrativt hører landsbyen under Midtangel Kommune i Slesvig-Flensborg kreds i den tyske delstat Slesvig-Holsten. Satrup var en selvstændig kommune indtil marts 2013, hvor den dannede sammen med Havetoftløjt og Ryde den nye kommune Midtangel. Allerede i 1970 kom landsbyerne Esmark, Obdrup und Rebbjerg under Satrup.

Satrup er sogneby i Satrup Sogn. Sognet lå i Satrup Herred, mindre dele også i Mårkær Herred, da Slesvig var dansk indtil 1864. Sognet hørte frem til 1657 under Strukstrup Herred. Den størte del af sognet kom i senmiddelalderen under Slesvig domkapitel (Gammelbygaard-komplekset), efter reformationen under godset Satrupholm. Den største del af sognet samledes 1771 under det nyskabte Satrup Herred (undtagen enkelte gårde og huse i Obdrup, Esmark og Ryde). Satrups senromanske munkestenkirke er fra 1200-tallet. Kirken er viet Skt. Laurentius. I kirkens indre findes et romansk rytterbillede fra slutningen af 1100-tallet. Billedet er indmuret i tårnet ved kirkens nord­side og viser en ridder på en lille hest i fuld galop. Billedkvaderen er opført i grovkornet granit. Dens dimensioner er 48 cm i højden, 66 cm i bredden og 28 cm i dybden.

Satrup er første gang nævnt 1407. Stednavnet kan henføres til oldnordisk sā (at så) eller til personnavnet Soti, som står i forbindelse med sod.

Omegnen er præget af flere skovstrækninger. Der kan (bl.a.) nævnes Rebbjergskov, Satrup-Kirkeskov, Nakskov el. Nakholt, Kollerup Skov, Obdrup Skov, Obdrup Skovkobbel, Hareskov, Jeslund el. Jeslundkobbel, Skovkobbel, Degneng, Nørreskov og Ryde Skov. Dertil kom det 65 ha store moseområde Satrup Mose øst for byen.

Godset Satrupholm er fra 1100-tallet. Det var en kirkelig og senere en kongelig domæne indtil det afhændedes i 1770 til bønderne. Til Satrupholm hørte tre mejerigårde og fem landsbyer omkring Satrup.

Den danske jurist Henning Matzen (1840-1910) kom fra lidt syd for Satrup beliggende Rebbjergskov.

Kendte 
 Holger Rørdam (14. juni 1830 i Låstrup - 12. maj 1913) virkede som præst i Satrup, far til lægen Holger Rørdam 
 Holger Rørdam (23. december 1863 i Satrup - 10. maj 1941 i København), dansk læge
 Hans Redlefsen (23. november 1841 i Vyk på Før - 1. juli 1915 i Satrup), dansk-tysk købmand

Eksterne henvisninger 

Midtangels netsted 
Midt- og Sydangels danske menighed

Noter 

Midtangel
Byer i Kreis Slesvig-Flensborg
Nicole Scherzinger

Nicole Prescovia Elikolani Valiente Scherzinger (også kendt som Nicole Kea, født 29. juni 1978) er en amerikansk sangerinde, danser og sangskriver. Hun kendes primært som forsanger for The Pussycat Dolls

Scherzinger blev født på Hawaii af en russisk mor med hawaiianske rødder og en filippinsk far, men er opvokset i Louisville, Kentucky med sin stedfar Gary, mor Rosemary, samt søsteren Ke'ala.

I 2001 deltog hun i en pigegruppe kaldet Eden's Crush i den første sæson af Popstars på amerikansk tv. Gruppen fik et hit samme år med singlen Get Over Yourself, der nåede top 5 på de amerikanske salgshitlister. Gruppen blev dog senere opløst efter en række problemer hos deres pladeselskab.

Efterfølgende foretog hun en række solooptrædende under kunstnernavnet "Nicole Kea". I den forbindelse deltog hun på soundtracket til filmen 50 First Dates (2003).

Juni måned samme år blev hun optaget i dansetruppen Pussycat Dolls, der var ved at blive relanceret som en popgruppe. Med denne gruppe fik hun selv og de andre deltagende stor succes både hjemme i USA og i udlandet – heriblandt Europa.

Hendes første soloalbum, Her Name Is Nicole, udkom i 2007.

I 2011 var hun dommer på den amerikanske af X Factor sammen med Simon Cowell, Paula Abdul og L.A. Reid, hvor hun erstattede Cheryl Cole. Det blev bekræftet i januar 2012, at hun ikke vil medvirke som dommer i anden omgang og hun blev erstattet af Britney Spears. Hun var gæst dommer på den engelske udgave af X Factor efter Kelly Rowland stoppede og hun blev senere permanent dommer på programmet. 

Hun har tidligere dannet par med Formel 1-køreren Lewis Hamilton.

Filmografi 
 Men in Black 3 (2012)

Referencer

Eksterne henvisninger 

  
 Pussycat Dolls' officielle hjemmeside 
 
 

Sangere fra USA
Personer fra Honolulu
X Factor-dommere
Johnny (sang)

Johnny" er en promo single fra System of a Down som blev udgivet i 2001. Den var mulig at købe i butikkerne for et kort stykke tid. Sangen var også udgivet på den japanske og franske version af Toxicity.

Spor 
 "Johnny"

Metalsange
Singler fra 2001
System of a Down-sange
Café Victorias Kulturfond

Café Victorias Kulturfond i Aalborg, oprettet maj 1983, var en fond, der ydede økonomisk støtte til de alternative bevægelser og den politiske venstrefløj i Aalborg. 

Fondsmidlerne stammede mest fra overskuddet af omsætningen i den selvejende institution Café Victoria, der åbnede 28. maj 1983. Omkring 30 organisationer modtog ved den første uddeling af fondsmidler i efteråret samme år 260.000 kr., heri bl.a. 100.000 kr. til 1000fryd. Fonden arrangerede et par overskudsgivende koncerter, med bl.a. Lars Lilholt og Björn Afzelius.

I takt med, at caféens overskud faldt i og med at ulønnede aktivister blev erstattet af lønnet arbejdskraft, tørrede fondens midler ud, og den blev nedlagt i 1985. I alt uddelte den ca. 400.000 kr.
Fondens initiativtager og første formand var Peter W. Svendsen, som i 1984 trak sig ud sammen med halvdelen af bestyrelsen på grund af uenigheder om aktivistgrundlaget.

I endnu et par år fortsatte Café Victoria som kollektivt ejet, men er siden overgået til private ejere.

Fonde fra Danmark
Danmarks politik
Mutual assured destruction

Mutual assured destruction (MAD) (dansk: gensidigt sikret ødelæggelse) er en militær strategisk doktrin, der oprindelig blev formuleret af Robert McNamara som reaktion på Cubakrisen i 1962. Doktrinen indebærer, at hvis en af to parter i en konflikt anvender sine atomvåben, resulterer det i ødelæggelsen af begge parter. Den er baseret på teorierne om terrorbalance, der hævder, at kraftige våben er essentielle i bestræbelsen på at afskrække fjenden fra at bruge de samme våben. Som konsekvens af doktrinen måtte de stridende parter rette våbnene mod fjendens storbyer.

Forudsætninger og konsekvenser 
Doktrinen går ud fra at begge parter har nok atomvåben til at ødelægge den anden part, og at begge parter vil reagere på et angreb med et eget angreb i samme eller større størrelsesorden. Det forventede resultat er en øjeblikkelig eskalering, der resulterer i begge parters totale og sikrede ødelæggelse. Det er nu en generel antagelse at det radioaktive nedfald eller den atomvinter en større atomkrig ville afstedkomme, ville medføre global ødelæggelse, selvom det ikke var en del af MAD-doktrinens teoretiske grundlag.

Doktrinens resultat skulle i teorien være en anspændt men stabil fred, da ingen af parterne forventedes at vove at affyre det første våben i en atomkrig.

MAD-doktrinen blev primært brugt i den kolde krig (1950'erne til 1990'erne), hvor den blev set som et middel til at undgå en åben konflikt mellem NATO-landene og Warszawapagt-landene, mens de to blokke var involveret i mindre stedfortræder-krige rundt omkring i verden. Doktrinen var også medvirkende til våbenkapløbet, fordi begge parter kæmpede for at have nok atomvåben til at matche modstanderen.

Brug i film 
I filmen Dr. Strangelove omtales principperne om gensidig atomar udslettelse: En krigsgal amerikansk general håber på at kunne iværksætte et atomart overraskelsesangreb på Sovjetunionen uden politisk godkendelse, men han er ikke klar over, at Sovjetunionen har installeret en "dommedagsmaskine", der automatisk vil udløse global atomar udslettelse. Filmens hovedperson, Dr. Strangelove, påpeger, hvordan den gensidige afskrækkelse kun fungerer, hvis begge parter er bekendt med modpartens evne til at udslette den angribende part.

Litteratur 
 Gaddis, John Lewis (2005):Den kolde krig, Gyldendal
 Hemmersam,Karl Johann (1993) Verden i konflikt og forandring – International Politik 1945-1992. 2. udgave, Munksgaard
 Petersen, Nikolaj og Mette Skak (1998): Teorier om International Politik, Skjern (DUPI)

Noter 

USA's politik
Den kolde krig
Politiske doktriner
Det Brune Punktum

Det Brune Punktum er en dansk satiregruppe bestående af Martin Brygmann, Peter Frödin og Hella Joof. 

Gruppen startede i 1998 som afløser for P3's søndagssatire, hvor de hver søndag i tidsrummet 10:30 – 11:00 underholdt med samme type sketches og indslag som de sidenhen brugte i deres shows. De afveg således fra de tidligere søndagssatireprogrammer ved helt at undlade den aktuelle og politiske satire.

Satireprogrammet kørte kun et års tid, inden det blev taget af og søndagssatiren på P3 helt nedlagt. Det Brune Punktum gik på det tidspunkt over til i stedet at lave shows, hvoraf det indtil videre er blevet til to: Helbredelsen af manden med den visne hånd eller du må godt i numsen (1999) og Far brugte ikke noget (2002). Showene er en blanding af sketches med et samfundskritisk indhold, genreparodier og absurde indslag.

Showene indholdt også sange, som senere er blevet kendte ørehængere, som fx "Jeg vil i seng med de fleste" fra Helbredelsen ... og "Kom lad os gå", som er med i showet Far brugte ikke noget.

I 2000 udgav gruppen sangen "All We Need Is Love", som blev Danmarks officielle fodboldsang til EM i 2000.

Det Brune Punktum har ikke lavet nogen shows siden 2002, men er ikke officielt blevet opløst.

Diskografi 
Albums
Mor — skyld med skyld på (1998)
Helbredelsen (1999)
Far brugte ikke noget (2002)

Singler
"Jeg vil i seng med de fleste" (1999)
"All We Need Is Love" (2000)
"Kom lad os gå" (2002)

Referencer

Eksterne henvisninger 

Musikgrupper fra Danmark
Radioprogrammer fra Danmark
Satirikere fra Danmark
Musikgrupper fra 1998